
โครงการผลิตวีดิทัศน์สัมภาษณ์วิทยากรอาวุโส
Mae Fah Luang Foundation under Royal Patronage’s senior speakers interview project

1.ที่มาและความสำคัญ
	ส่วนมหาวิทยาลัยที่มีชีวิต ศูนย์พัฒนาและเผยแพร่องค์ความรู้ มูลนิธิแม่ฟ้าหลวง ในพระบรมราชูปถัมภ์ เป็นส่วนงานหนึ่งที่ทำหน้าที่เผยแพร่องค์ความรู้งานพัฒนาตามตำราแม่ฟ้าหลวง ผ่านการจัดหลักสูตรศึกษาดูงานและฝึกอบรมประเภทต่างๆ ให้กับคณะศึกษาดูงานที่สนใจจากภาครัฐ ภาคเอกชน       ภาคประชาสังคม จากองค์กรทั้งในประเทศและต่างประเทศ เพื่อสร้างความรู้ ความเข้าใจ แรงบันดาลใจ    และจุดประกายให้เกิดการต่อยอดนำองค์ความรู้ไปปรับใช้เพื่อสร้างความเปลี่ยนแปลงในทางบวกต่อตนเอง ชุมชน และสังคมของผู้เข้าร่วมศึกษาดูงาน

[bookmark: _Hlk67907832]	ส่วนมหาวิทยาลัยที่มีชีวิตได้ดำเนินโครงการผลิตวีดิทัศน์สัมภาษณ์วิทยากรอาวุโสเพื่อบันทึกประวัติ ข้อมูล เรื่องราว และประสบการณ์ในอดีตตั้งแต่ก่อนเริ่มโครงการพัฒนาดอยตุง (พื้นที่ทรงงาน)                 อันเนื่องมาจากพระราชดำริจนถึงปัจจุบัน และจัดทำเป็นสื่อการเรียนรู้ประเภทวีดิทัศน์สั้น สำหรับใช้ในการเผยแพร่องค์ความรู้และประสบการณ์ให้กับคณะศึกษาดูงานต่อไป

	ทั้งนี้ วิทยากรอาวุโสที่เป็นกลุ่มเป้าหมายในการสัมภาษณ์ ประกอบด้วย
1. บุคลากรภายในมูลนิธิแม่ฟ้าหลวงฯ ที่มีความเชี่ยวชาญและ/หรือร่วมการดำเนินงานพัฒนามายาวนานและใกล้เกษียณอายุงานหรือเกษียณอายุงานไปแล้ว
2. ผู้นำชุมชน และตัวแทนชาวบ้านที่อาศัยอยู่ในพื้นที่โครงการพัฒนาดอยตุงฯ และพื้นที่ใกล้เคียงตั้งแต่ก่อนเริ่มโครงการจนถึงปัจจุบัน ที่มีประสบการณ์ร่วมในการดำเนินโครงการพัฒนาของมูลนิธิแม่ฟ้าหลวงฯ
3. บุคลากรของส่วนงานที่เกี่ยวข้องที่มีความเชี่ยวชาญและ/หรือเคยร่วมการดำเนินงานพัฒนากับมูลนิธิแม่ฟ้าหลวงฯ ในประเด็นต่างๆ 



	
2. วัตถุประสงค์โครงการ
2.1 เพื่อรวบรวมประวัติ ข้อมูล เรื่องราว และประสบการณ์ของวิทยากรต่อโครงการพัฒนาดอยตุงฯ ตลอดจนถ่ายทอดมุมมองด้านการพัฒนา ความเปลี่ยนแปลงที่เกิดขึ้นต่อคุณภาพชีวิต เศรษฐกิจ สังคม สิ่งแวดล้อมอันเป็นผลลัพธ์สืบเนื่องจากการดำเนินงานพัฒนาครบทุกมิติโดยยึดคนเป็นศูนย์กลาง           ตามหลักการพัฒนาตามตำราแม่ฟ้าหลวง 
2.2 เพื่อจัดทำสื่อการเรียนรู้ประเภทววีดิทัศน์สำหรับเผยแพร่องค์ความรู้และประสบการณ์ ผ่านการถ่ายทอดประสบการณ์จริงของวิทยากรอาวุโสให้กับคณะศึกษาดูงาน
3. ผู้ใช้งานวีดิทัศน์
ส่วนมหาวิทยาลัยที่มีชีวิต – สำหรับจัดหลักสูตรศึกษาดูงาน โดยใช้เสริมหรือทดแทนกระบวนการแลกเปลี่ยนเรียนรู้กับวิทยากรอาวุโสตัวจริง ในกรณีที่วิทยากรติดภารกิจ ไม่สามารถเดินทางได้ หรือไม่สะดวกมาให้ข้อมูล โดยใช้กับกลุ่มเป้าหมายที่เป็นคณะศึกษาดูงานจากทั้งภาครัฐ ภาคเอกชน ภาคประชาสังคม     จากองค์กรทั้งในประเทศและต่างประเทศ 
4. ตัวชี้วัดความสำเร็จโครงการ 
4.1 ผลผลิต (Output)
1. วีดิทัศน์ (Video Clip)  ที่มีคำบรรยาย (Subtitle) ภาษาไทย/ภาษาอังกฤษ จำนวน 32 เรื่อง ความยาวแต่ละวิดีทัศน์ไม่เกิน 15 นาที และประเด็นเนื้อหาตามที่ระบุในข้อ 5
1.1 วีดิทัศน์แต่ละเรื่องผลิตขึ้นใหม่โดยใช้ภาพจริง กราฟฟิก หรือแอนิเมชั่น และเสียงดนตรีมาประกอบตามเนื้อเรื่องได้ โดยมีภาพและเสียงที่เหมาะสมไม่ขัดต่อกฎหมาย ไม่สร้างความขัดแย้งแตกแยก และไม่ละเมิดทรัพย์สินทางปัญญาของบุคคล/นิติบุคคลใด 
1.2 รูปแบบไฟล์ .MPEG-4 / .AVI / .WMV / .FLV / .MOV และขนาดความละเอียดของงานไม่ต่ำกว่า Full High-Definition
1.3 การนำเสนอเนื้อหาวีดิทัศน์มีความเข้าใจง่าย น่าสนใจ น่าติดตาม ดึงดูดและกระตุ้นความคิดผู้ชม อีกทั้งยังสามารถสร้างแรงบันดาลใจ จุดประกายการต่อยอดการเรียนรู้ด้านงานพัฒนา
1.4 วีดิทัศน์มีความโดดเด่น สร้างสรรค์ ทันสมัย ครบถ้วน มีความชัดเจนในเนื้อหาที่นำเสนอ สามารถสื่อสารให้กลุ่มเป้าหมายเกิดความรู้ความเข้าใจที่ถูกต้อง ตรงประเด็น 

1.5 วีดิทัศน์ใช้ภาษาในการนำเสนอเนื้อหาที่เหมาะสมกับกลุ่มเป้าหมาย และสอดคล้องกับแนวคิดด้านงานพัฒนาตามตำราแม่ฟ้าหลวง 
2. Footage การถ่ายทำวีดิทัศน์ของวิทยากรแต่ละคน
3. เอกสารบันทึกบทสัมภาษณ์ (ถอดเทป) โดยมีรายละเอียดที่มีประเด็นคำถาม - คำตอบครบถ้วนสมบูรณ์
4.2 ผลลัพธ์ (Outcome)
1. วีดิทัศน์ที่ผลิตขึ้นเป็นส่วนหนึ่งของสื่อการเรียนรู้เพื่อเผยแพร่องค์ความรู้ด้านการพัฒนา           ในระยะยาวให้กับคณะศึกษาดูงาน ใช้เสริมและทดแทนกระบวนการแลกเปลี่ยนเรียนรู้กับวิทยากรอาวุโสตัวจริง ในกรณีที่วิทยากรติดภารกิจ ไม่สามารถเดินทางได้ หรือไม่สะดวกมาให้ข้อมูล
2. คณะศึกษาดูงานที่เข้าถึงสื่อวีดิทัศน์มีความรู้ ความเข้าใจ ในการดำเนินงานและผลลัพธ์ที่เกิดขึ้นจากงานพัฒนาที่ยั่งยืน ผ่านการถ่ายทอดจากผู้ที่มีประสบการณ์ตรง เกิดแรงบันดาลใจและสามารถนำองค์ความรู้และประสบการณ์ที่ได้รับไปประยุกต์ใช้ตามความเหมาะสม สอดคล้องกับบริบทของตนเอง และให้ความสนใจเข้าร่วมศึกษาดูงาน หรือเข้าร่วมกิจกรรมต่างๆของมูลนิธิฯ  เพิ่มมากขึ้น
3. ในอนาคตสามารพัฒนาใช้ต่อในช่องทางการจัดหลักสูตรออนไลน์ เพื่อขยายให้คณะศึกษาดูงานและบุคคลทั่วไปที่สนใจสามารถเข้าถึงองค์ความรู้ด้านการพัฒนาในวงกว้างมากขึ้น โดยไม่จำกัดเวลาและสถานที่ 
5. ขอบเขตเนื้อหาวีดิทัศน์
	มูลนิธิแม่ฟ้าหลวงฯ ได้กำหนดขอบเขตของงาน ซึ่งผู้รับจ้างจะต้องดำเนินการผลิตสื่อวีดิทัศน์จำนวน 32 เรื่อง โดยมีรายละเอียดและแนวทางคำถามในการสัมภาษณ์สำหรับแต่ละกลุ่มเป้าหมาย โดยได้แบ่งชุดคำถามออกเป็น 3 ชุด ได้แก่ 1) คำถามทั่วไปสำหรับวิทยากรทุกคนในแต่ละกลุ่มเป้าหมาย 2) คำถามเฉพาะกลุ่มวิทยากร และ 3) คำถามเฉพาะสำหรับวิทยากรแต่ละคน เพื่อให้ได้ประเด็นเรียนรู้ตรงตามประสบการณ์ของผู้ถูกสัมภาษณ์ ทั้งนี้ ในการถ่ายทำสามารถปรับเปลี่ยนคำถามเพื่อให้สอดคล้องกับกลุ่มวิทยากรได้ และสามารถถามคำถามต่อเนื่องได้โดยไม่ต้องเรียงหัวข้อเพื่อไม่ให้กระทบต่อการสนทนา เนื่องจากวิทยากรแต่ละคนอาจมีประสบการณ์ที่เกี่ยวข้องในบางหัวข้อมากน้อยต่างกัน แต่จำเป็นต้องได้ข้อมูลมากเพียงพอต่อการเผยแพร่องค์ความรู้ตามวัตถุประสงค์ที่กล่าวไปแล้วข้างต้น

5.11 บุคลากรภายในมูลนิธิแม่ฟ้าหลวงฯ ที่มีความเชี่ยวชาญและ/หรือร่วมการดำเนินงานพัฒนามายาวนานและใกล้เกษียณอายุงานหรือเกษียณอายุงานไปแล้ว จำนวน 15 ท่าน
คำถามทั่วไป (ถามวิทยากรทุกคน)
1.เรื่องราวที่เกิดขึ้นในอดีต ณ พื้นที่ดอยตุง (ขอให้ระบุปีที่วิทยากรเริ่มทำงานหรือมีประสบการณ์ในพื้นที่ดอยตุง เนื่องจากสถานการณ์ในแต่ละช่วงปีอาจแตกต่างกัน)
1.1 สภาพทั่วไปของพื้นที่และสภาพหมู่บ้านในอดีตเป็นอย่างไร เช่น สภาพบ้านเรือน สภาพภูมิประเทศ และสาธารณูปโภค เช่น น้ำดื่มน้ำใช้ ไฟฟ้า เป็นต้น
1.2 ชีวิตความเป็นอยู่ในหมู่บ้านในอดีตเป็นอย่างไร เช่น 
· กินอยู่อย่างไร
· หาน้ำอย่างไร
· ประกอบอาชีพหรือค้าขายอะไรบ้าง หรือหาเลี้ยงชีพอย่างไร
· สภาพครอบครัว จำนวนสมาชิก
· วิธีการเดินทางจากพื้นที่ดอยตุงไปยังสถานที่ต่างๆ เป็นอย่างไรและมีการเดินทางไปสถานที่ไหนบ้าง (พร้อมยกตัวอย่าง ทั้งนี้ขึ้นอยู่กับบริบทของแต่ละบุคคล)
1.3 มีเรื่องราวในอดีตอะไรบ้างที่จดจำได้และไม่เคยลืมเลือน (สามารถตอบได้ทั้งประสบการณ์เรื่องราวที่ดีและไม่ดี)
1.4 การประกอบพิธีกรรมตามประเพณี วัฒนธรรม และความเชื่อในอดีตเป็นอย่างไร มีพิธีกรรมอะไรบ้าง 
2.สิ่งที่ได้เรียนรู้ระหว่างการดำเนินงานของโครงการพัฒนาดอยตุงฯ / มุมมองคนทำงานตั้งแต่เริ่มโครงการพัฒนาดอยตุงฯ ตลอดจนพื้นที่พัฒนาขยายผลอื่นๆ ของมูลนิธิฯ
2.1 Lesson learned สำคัญ / ความผิดพลาดหรือผลที่ไม่คาดคิด ในการทำงานร่วมกับโครงการพัฒนาดอยตุงฯ/ มูลนิธิแม่ฟ้าหลวงฯ ได้แก่อะไรบ้าง และแก้ไขอย่างไร
2.2 การดำเนินงานของโครงพัฒนาดอยตุงฯ มีความเหมือนหรือแตกต่างกับการทำงาน ของโครงการอื่นหรือหน่วยงานอื่นอย่างไร เช่น ป่าไม้ กรม กระทรวงต่างๆ เป็นต้น


2.3 ผลลัพธ์ของการดำเนินงานพัฒนาที่เกิดขึ้นในปัจจุบันเป็นอย่างไรในมุมมองของท่าน (เน้นความเปลี่ยนเเปลงด้านเศรษฐกิจ สังคม และสิ่งแวดล้อม) และท่านรู้สึกว่าตนเองได้มีส่วนร่วมในสิ่งต่างๆ เหล่านี้อย่างไร 
2.4 ตั้งแต่เริ่มทำงานกับโครงการฯ มามีเรื่องราวใดที่ประทับใจ และคิดว่าเป็นเรื่องที่ดีที่สุดไม่มีวันลืม 
2.5 ความรู้สึกที่มีต่อโครงการฯ ทั้งเรื่องที่ประทับใจและเรื่องที่เห็นควรปรับปรุง 
2.6 ความรู้สึกตั้งแต่เริ่มต้นทำงาน/เริ่มมีโครงการฯ จนถึงปัจจุบันเปลี่ยนแปลงไปหรือไม่ อย่างไรบ้าง
2.7 จากมุมมองและความคิดเห็นของท่าน โครงการฯ จะเปลี่ยนแปลงไปหรือไม่ และมีรูปแบบเป็นอย่างไรในอนาคต
2.8 ถ้าในอนาคตไม่มีโครงการฯ แล้วจะส่งผลกระทบต่อชาวบ้านหรือไม่ อย่างไรบ้าง และวางแผนจะทำอย่างไรต่อไป
3.การพัฒนาตนเอง ความภาคภูมิใจจากการทำงานร่วมกับโครงการฯ/มูลนิธิแม่ฟ้าหลวงฯ
3.1 การเปลี่ยนแปลงครั้งใหญ่และสำคัญที่สุดที่เกิดขึ้นในชีวิตในระหว่างการทำงาน/ระหว่างที่ร่วมงานกับโครงการฯ คืออะไร และส่งผลอย่างไรต่อชีวิตและมุมมองของท่าน
3.2 ท่านได้รับแรงบันดาลใจอะไร และอย่างไรบ้างในการทำงานพัฒนาร่วมกับ          ทางโครงการฯ 
คำถามเฉพาะสำหรับวิทยากรที่เป็นบุคลากรภายในมูลนิธิแม่ฟ้าหลวงฯ ทุกคน
1. ช่วยเล่าเรื่องราวการทำงานของตนเองก่อนที่จะมาเริ่มทำงานกับโครงการพัฒนา       ดอยตุงฯ/มูลนิธิแม่ฟ้าหลวงฯ 
2. ทำไมจึงมาทำงานที่โครงการพัฒนาดอยตุงฯ/มูลนิธิแม่ฟ้าหลวงฯ 
3. ช่วงเริ่มแรกของการดำเนินงานของโครงการพัฒนาดอยตุงฯ ประสบปัญหาอะไรบ้าง และอะไรคือปัญหาหรืออุปสรรคที่มีความความท้าทายที่สุดที่พบเจอ แล้วมีวิธีการก้าวผ่านสิ่งเหล่านั้นไปได้อย่างไร (เช่น ชาวบ้านเห็นด้วยหรือไม่เห็นด้วย การต่อต้านที่เกิดขึ้นแล้วทางโครงการฯมีวิธีการทำงานรับมือกับชาวบ้านหรือผู้คนที่ต่อต้านเหล่านั้นอย่างไร)

4. ทำไมจึงทำงานที่โครงการฯ มาได้นานจนถึงปัจจุบันนี้ 
5. มีแผนการถ่ายทอดองค์ความรู้ให้กับคนรุ่นหลังอย่างไรบ้าง
คำถามเฉพาะสำหรับวิทยากรที่เป็นบุคลากรภายในมูลนิธิแม่ฟ้าหลวงฯ แต่ละคน
1. นายนคร พงษ์น้อย (อายุ 81 ปี)
ตำแหน่ง : กรรมการมูลนิธิแม่ฟ้าหลวงฯ และผู้อำนวยการอุทยานศิลปวัฒนธรรม       แม่ฟ้าหลวง 
ข้อมูลบุคคล : นักเรียนทุนฟุลไบรท์ การถวายงานสมเด็จย่าตั้งแต่ก่อนตั้งมูลนิธิ           แม่ฟ้าหลวงฯ (เดิมชื่อมูลนิธิส่งเสริมผลผลิตชาวเขาไทย) จนถึงปัจจุบัน 
คำถาม : 
1. เริ่มต้นมาถวายงานสมเด็จย่าได้อย่างไร
2. การปลูกคนที่ไร่แม่ฟ้าหลวงหมายถึงอะไร และมีวิธีการอย่างไรบ้าง
3.	ต้องการส่งต่อคุณค่า หรือข้อคิดอะไรไปถึงคนรุ่นหลังบ้าง
2. นายณรงค์ อภิชัย (อายุ 61 ปี)
ตำแหน่ง : ประธานสายปฏิบัติการพัฒนา
ข้อมูลบุคคล : นักพัฒนารุ่นบุกเบิกของมูลนิธิแม่ฟ้าหลวง เป็นหัวหน้าทีมพัฒนาภาคสนาม มีประสบการณ์การทำงานในหลายพื้นที่ทั้งดอยตุงและพื้นที่ขยายผลทั้งในและต่างประเทศมากว่า 20 ปี 
คำถาม : 
1. ช่วยเล่าประสบการณ์นักพัฒนา เช่น การขับเคลื่อนมวลชน การทำงานพัฒนา      ในต่างประเทศที่ประทับใจ
2. มีวิธีการทำงานอย่างไรบ้างในการบุกเบิกและนำร่องลงพื้นที่ดำเนินงานพัฒนา      ในโครงการขยายผล 
3. สิ่งที่ยากที่สุดในการเป็นนักพัฒนาคืออะไร เพราะอะไร
4. หลักการทำงานพัฒนาที่ยึดถือในการทำงานมีอะไรบ้าง และมีวิธีการอย่างไร
5. ขอคำแนะนำให้กับคนทำงานหรืออยากทำงานพัฒนาว่าควรเตรียมตัวหรือมีวิธีการเริ่มต้นอย่างไรบ้าง 


6. ปัจจัยความสำเร็จในการทำงานพัฒนาที่เห็นว่าสำคัญที่สุด 3 ข้อ คืออะไร        เพราะอะไร
7. การทำงานพัฒนาในต่างประเทศมีความเหมือนและต่างกับการทำงานที่ดอยตุงอย่างไร มีบทเรียนที่เป็นประโยชน์ต่อการพัฒนาปรับปรุงงานที่ทำอยู่อย่างไร
8. การทำงานพัฒนาโดยเปรียบเทียบจากอดีตจนถึงปัจจุบันมีความเปลี่ยนแปลงไปอย่างไร การทำงานกับนักพัฒนารุ่นใหม่มีความท้าทายอย่างไรบ้าง
3. นายธวัชชัย ใยบัว (อายุ 61 ปี)
ตำแหน่ง : ผู้จัดการส่วนสวนรุกขชาติแม่ฟ้าหลวงดอยช้างมูบ
ข้อมูลบุคคล : ดูแลสวนรุกขชาติแม่ฟ้าหลวงซึ่งเป็นแหล่งท่องเที่ยวที่ได้รับการพัฒนาขึ้นบนพื้นที่ปลูกฝิ่นเดิมของดอยตุง สร้างงานให้คนในพื้นที่ โดยเฉพาะในหมู่บ้านใกล้เคียง เช่น จะลอ ลิเช และยังเป็นแหล่งต้นน้ำฟื้นฟูให้ธรรมชาติกลับมาสมบูรณ์
คำถาม : 
1. นับตั้งแต่ที่ได้เริ่มต้นทำงานที่นี่ดอยช้างมูบมีความเปลี่ยนแปลงไปอย่างไรบ้าง
2. ความสุขในการทำงานของท่านคืออะไร อะไรเป็นแรงจูงใจให้ทำงานมาจนถึงปัจจุบัน
3. บริหารจัดการงานและกำลังคนอย่างไรในปัจจุบันที่คนงานสวนมีอายุมากขึ้น      ผลิตภาพลดลง ในขณะที่งานในลักษณะนี้ (การเพาะและดูแลต้นไม้) ไม่เป็นที่นิยมในกลุ่มคนรุ่นใหม่ 
4. นายรักษ์พล โพธิ์ทิพย์ (อายุ 61 ปี)
ตำแหน่ง : ที่ปรึกษาด้านป่าไม้ ฝ่ายพัฒนาสังคม
[bookmark: _Hlk72419968]ข้อมูลบุคคล : เคยเป็นเจ้าหน้าที่ป่าไม้รับผิดชอบงานปลูกป่าดอยตุง ตั้งแต่โครงการฯ เริ่มปลูกป่าเฉลิมพระเกียรติสมเด็จย่า 99 แปลง  เมื่อใกล้เกษียณอายุราชการ มีความตั้งใจอยากทำงานช่วยเหลือสังคม จึงได้เริ่มมาทำงานในตำแหน่งที่ปรึกษาด้านป่าไม้   ฝ่ายพัฒนาดอยตุงฯ ตั้งแต่ปี 2562
คำถาม :  
1. ในช่วงที่ปลูกป่าเฉลิมพระเกียรติสมเด็จย่า 99 แปลงนั้น กรมป่าไม้และหน่วยงานราชการอื่นๆ ในพื้นที่ได้ร่วมมือกับโครงการฯ และชุมชนในการปลูกป่าอย่างไรบ้าง


2. ในการลงพื้นที่ให้คำปรึกษาและแจ้งบกฎระเบียบการเข้าใช้ประโยชน์จากป่า ขอบเขตป่า การจัดการพื้นที่ป่า มีเทคนิคในทำงานอย่างไรให้ชาวบ้านเกิดความไว้วางใจ และเชื่อใจที่จะร่วมมือทำงานร่วมกับโครงการฯ
3. ในความคิดของท่านเกี่ยวกับเรื่องความสมบูรณ์และความหลากหลายของป่าไม้บนดอยตุง มีความเปลี่ยนแปลงไปอย่างไรบ้างตั้งแต่อดีตจนถึงปัจจุบัน
5.นายธีรพันธ์ โตธีรกุล (อายุ 60 ปี)
ตำแหน่ง : ผู้จัดการส่วนงานวิจัยและพัฒนาพืช
ข้อมูลบุคคล : นักวิจัยที่ได้ถวายงานสมเด็จย่าเมื่อครั้งยังมีพระชนม์ชีพอยู่และดูแลงานวิจัยเรื่องรองเท้านารีของดอยตุง การเพาะพันธุ์พืชเพื่อส่งกลับคืนสู่ป่า ตลอดจนการส่งเสริมพืชเกษตรมูลค่าสูงของดอยตุงและพื้นที่ขยายผล เช่น ชาน้ำมัน วานิลลา 
คำถาม : 
1. หน่วยวิจัยและพัฒนาพันธุ์พืชมีความเป็นมาอย่างไร
2. จากการที่ได้ถวายงานสมเด็จย่าอย่างใกล้ชิด มีความรู้สึกประทับใจในการถวายงานอย่างไรบ้าง และได้นำหลักการดำเนินงานของพระองค์ท่านมาประยุกต์ใช้กับการทำงานของตนเองอย่างไร
3. ขอให้เล่าเรื่องการวิจัยและพัฒนาผสมพันธุ์รองเท้านารีขึ้นเองและรางวัลที่ได้รับ   การเพาะพันธุ์พืชเพื่อส่งกลับคืนสู่ป่า การพัฒนาพืชเศรษฐกิจมูลค่าสูงว่าเป็นอย่างไร และมีส่วนช่วยสนับสนุนงานพัฒนาของโครงการฯ ได้อย่างไร
4. การเพาะพันธุ์พืชมีความยากลำบากหรือความท้าทายอย่างไรบ้าง และ 5 อันดับพืชที่เพาะพันธุ์ยากที่สุดมีชนิดไหนบ้าง
5. ในความคิดของท่าน ผู้คนและพื้นที่ดอยตุง มีความเปลี่ยนแปลงไปอย่างไรบ้างตั้งแต่อดีตจนถึงปัจจุบัน
6.นายสุภาพ ภิระบรรณ (อายุ 58 ปี)
ตำแหน่ง : ผู้จัดการงานมวลชนสัมพันธ์



ข้อมูลบุคคล :  เดิมประกอบอาชีพครูอยู่ในพื้นที่ ต่อมาเข้าทำงานในส่วนงานพัฒนาสังคมของโครงการพัฒนาดอยตุงฯ จากอดีตถึงปัจจุบัน มีประสบการณ์ทำงานในพื้นที่ขยายผลหลายแห่ง เช่น ค่ายผู้หนีภัย โครงการคุณดูแลป่า เราดูแลคุณ
คำถาม : 
1. จากการได้ลงพื้นที่ไปทำงานร่วมกับชุมชนอย่างต่อเนื่อง ตอนนี้เห็นว่าชุมชนมีการเปลี่ยนแปลงไปอย่างไร ด้านใดบ้าง โดยเฉพาะด้านความคิด มุมมอง และวิถีชีวิตชุมชน เป็นต้น
2. ในการลงพื้นที่มีเทคนิคในทำงานอย่างไรให้ชาวบ้านเกิดความไว้วางใจ และเชื่อใจที่จะร่วมมือทำงานร่วมกับโครงการฯ
3. นอกจากบนพื้นที่ดอยตุงแล้ว ได้ทำงานในพื้นอื่นๆ อีกหรือไม่ ที่ไหนบ้างและได้นำวิธีการทำงานไปปรับใช้อย่างไรบ้าง
7.นายอดุลย์ นิลโขง (อายุ 58 ปี)
ตำแหน่ง : ผู้จัดการส่วนอาวุโส ส่วนงานเกษตร
ข้อมูลบุคคล : เดิมเป็นเจ้าหน้าที่เกษตรที่หน่วยเฉพาะกิจกรมทหารราบที่ 17           และโครงการหลวงดอยสะโง้ และได้เริ่มทำงานที่โครงการพัฒนาดอยตุงฯ ดูแลงานด้านเกษตรของโครงการพัฒนาดอยตุงฯ มาอย่างต่อเนื่องจนถึงปัจจุบัน
คำถาม : 
1. เคยได้รับมอบหมายโจทย์อะไรด้านงานเกษตรที่มีความท้าทายที่สุด
2. การทำให้สวนแม่ฟ้าหลวงสวย 365 วัน เบื้องหลังต้องทำอะไรและมีวิธีการอย่างไรบ้าง เช่น การจ้างงาน การเลือกพันธุ์ไม้ การดูแลพันธุ์ไม้ เป็นต้น
3. มีวิธีการอย่างไรที่ทำให้ชาวบ้านเกิดความรู้สึกถึงความเป็นเจ้าของ และการสร้างงาน สร้างอาชีพให้กับชาวบ้านอย่างยั่งยืน (กลุ่มเกษตรกร)
4. แนวคิดในการประดิษฐ์ ออกแบบโครงสร้างเกษตรภูมิทัศน์ต่างๆ (เช่น การจัดงานงานสีสันแห่งดอยตุง สวนแม่ฟ้าหลวง และงาน Event ต่างๆ) ได้รับแรงบันดาลใจหรือเรียนรู้มาจากที่ไหน 
5. ขณะทำงานส่วนงานสวนพระตำหนัก ได้ถวายงานสมเด็จย่าใกล้ชิด ท่านได้สอนอะไรบ้าง หรือได้เรียนรู้อะไรจากพระองค์ท่านบ้าง


8.นายศิริวัง วงศ์สวรรค์ (อายุ 55 ปี)
ตำแหน่ง : ผู้ชำนาญงานการปลูกและแปรรูปกาแฟ
ข้อมูลบุคคล : เริ่มทำงานมาตั้งแต่โครงการส่งเสริมการปลูกป่าเศรษฐกิจในยุคแรก  จนถึงปัจจุบัน และเป็นผู้บุกเบิกกการตั้งโรงคั่วกาแฟดอยตุง
คำถาม :  
1. ช่วยเล่าเรื่องราวตั้งแต่เริ่มการก่อตั้งโรงคั่วกาแฟ 
1. การวิจัยและพัฒนากาแฟของดอยตุงจากอดีตจนถึงปัจจุบันเป็นอย่างไร               มีความเปลี่ยนแปลงอย่างไร และมีทิศทางอย่างไรในอนาคต
1. มีกระบวนการลงพื้นที่ทำงานร่วมกับชาวบ้านและชุมชนอย่างไร 
1. การให้ชาวบ้านเป็นเจ้าของกาแฟ หมายถึงอะไร ทำอย่างไร
1. หลังจากชาวบ้านเป็นเจ้าของกาแฟแล้วมีวิธีการอย่างไรเพื่อให้ได้เมล็ดกาแฟ          ที่ได้มาตรฐานและคุณภาพ 
1. อะไรคือความท้าทายในการทำงานที่พบเจอในแต่ละวัน
1. ถ้าชาวบ้านไม่ขายกาแฟให้โครงการฯ แล้ว ทางโครงการฯ วางแผนที่จะทำอย่างไรต่อไป
1. กาแฟดอยตุงที่ได้มาตรฐานและคุณภาพ มีลักษณะหรือคุณสมบัติเฉพาะอย่างไร 
1. วางแนวทางการส่งเสริมชาวบ้านในการปลูกกาแฟในอนาคตไว้อย่างไร
1. มีเทคโนโลยีหรือนวัตกรรมที่นำมาใช้ในการทำงานอะไรบ้าง 
9.นายสมรส พรมมินทร์ (อายุ 55 ปี)
ตำแหน่ง : ผู้อำนวยการฝ่ายปฏิบัติการภาคสนาม
ข้อมูลบุคคล : นักพัฒนารุ่นบุกเบิกของโครงการฯ ที่ลงพื้นที่ใช้ชีวิตอยู่ร่วมกับชุมชน    เพื่อเก็บข้อมูลเศรษฐกิจสังคมของดอยตุง มีประสบการณ์การทำงานในหลายพื้นที่      ทั้งดอยตุงและพื้นที่ขยายผลทั้งในและต่างประเทศ
คำถาม :
1. มีวิธีการทำงานอย่างไรบ้างในการบุกเบิกและนำร่องลงพื้นที่ดำเนินงานพัฒนาในโครงการขยายผล 
2. ช่วยเล่าประสบการณ์ในการเป็นนักพัฒนาของโครงการฯ เช่น การเก็บข้อมูลในอดีตบนพื้นที่ดอยตุง การทำงานพัฒนาในต่างประเทศ

3. สิ่งที่ยากที่สุดในการเป็นนักพัฒนาคืออะไร เพราะอะไร
4. หลักการทำงานพัฒนาที่ยึดถือในการทำงานมีอะไรบ้าง และมีวิธีการอย่างไร
5. มีวิธีการหรือกระบวนการทำงานพัฒนาเพื่อจูงใจหรือรับมือกับชาวบ้านที่ไม่เห็นด้วย อย่างไร
6. ขอคำแนะนำให้กับคนทำงานหรืออยากทำงานพัฒนาว่าควรเตรียมตัวหรือมีวิธีการเริ่มต้นอย่างไรบ้าง 
7. ปัจจัยความสำเร็จในการทำงานพัฒนาที่เห็นว่าสำคัญที่สุด 3 ข้อ คืออะไร       เพราะอะไร
8. ช่วยเล่าเกร็ด หรือเรื่องสนุกๆ ในการทำงานพัฒนาที่ดอยตุง โครงการขยายผล      ในประเทศและต่างประเทศ
9. การทำงานพัฒนาโดยเปรียบเทียบจากอดีตจนถึงปัจจุบันมีความเปลี่ยนแปลงไปอย่างไร การทำงานกับนักพัฒนารุ่นใหม่มีความท้าทายอย่างไรบ้าง
10.นายถนอม ใจการ (อายุ 54 ปี)
ตำแหน่ง : ผู้จัดการอาวุโส 
 ข้อมูลบุคคล : นักพัฒนารุ่นบุกเบิกของโครงการฯ ที่ลงพื้นที่ใช้ชีวิตอยู่ร่วมกับชุมชนประสบการณ์การทำงานในหลายพื้นที่ทั้งดอยตุงและพื้นที่ขยายผลทั้งในและต่างประเทศ
คำถาม :
1.   ช่วยเล่าเรื่องราวประสบการณ์ในการเป็นนักพัฒนาของโครงการพัฒนาดอยตุงฯ รวมถึงการทำงานร่วมกับบริษัท เนสท์เล่ (ไทย) จำกัด เพื่อพัฒนาคุณภาพกาแฟในช่วงเริ่มโครงการฯ
2.   สิ่งที่ยากที่สุดในการเป็นนักพัฒนาคืออะไร เพราะอะไร
3.   หลักการทำงานพัฒนาที่ยึดถือในการทำงานมีอะไรบ้าง และทำอย่างไร
5.   มีวิธีการหรือกระบวนการทำงานพัฒนาเพื่อจูงใจหรือรับมือกับชาวบ้านที่ไม่เห็นด้วย อย่างไร
6.   ขอคำแนะนำให้กับคนทำงานหรืออยากทำงานพัฒนา ควรเตรียมตัวหรือมีวิธีการเริ่มต้นอย่างไรบ้าง

7.   โครงการที่รับผิดชอบในปัจจุบัน การทำฝาย การบริหารจัดการน้ำในโรงเรียน    และการปรับป่าเป็นอย่างไร สำคัญอย่างไร
8.   การทำงานพัฒนาโดยเปรียบเทียบจากอดีตจนถึงปัจจุบันมีความเปลี่ยนแปลงไปอย่างไร การทำงานกับนักพัฒนารุ่นใหม่มีความท้าทายอย่างไรบ้าง
11. นายพงษ์ศักดิ์ อภิสวัสดิ์สุนทร (อายุ 52 ปี)
ตำแหน่ง : ผู้จัดการส่วนงานพัฒนาสังคม
ข้อมูลบุคคล: ชนเผ่าลาหู่ คนในพื้นที่ที่ทำงานกับโครงการฯ มีบทบาทเป็นผู้นำในพื้นที่และผู้นำศาสนาเห็นการเปลี่ยนเเปลงด้านงานพัฒนาชุมชนของโครงการพัฒนาดอยตุงฯจากอดีตจนถึงปัจจุบัน 
คำถาม : 
1. ในฐานะที่เป็นชาวบ้าน ประธานสภา และเจ้าหน้าที่ของโครงการฯ มีมุมมองอย่างไรเกี่ยวกับความเปลี่ยนแปลงจากการดำเนินงานพัฒนาที่เกิดขึ้นบ้าง
2. ในฐานะชาวบ้านในพื้นที่ อะไรคือสิ่งที่ทำให้ตัดสินใจมาร่วมทำงานกับทางโครงการฯ
3. ในฐานะผู้นำ มองทิศทางของโครงการฯว่าจะไปทางไหน และเป็นอย่างไรบ้าง      ในอนาคต
4. นอกจากบนพื้นที่ดอยตุงแล้วได้ทำงานในพื้นอื่นๆ อีกหรือไม่ อะไรบ้าง และได้นำวิธีการทำงานไปปรับใช้อย่างไรบ้าง
12. นายวาทย์ คีลาวงษ์ (อายุ 51 ปี)
ตำแหน่ง : ผู้จัดการส่วนฝ่ายไร่แมคคาเดเมีย
ข้อมูลบุคคล : เริ่มทำงานมาตั้งแต่โครงการส่งเสริมการปลูกป่าเศรษฐกิจในยุคแรกจน   ถึงปัจจุบัน มีประสบการณ์การทำงานร่วมกับชุมชนและความรู้เทคนิคเกษตร
คำถาม :  
1. ในช่วงเริ่มแรกมีกลไกบริหารจัดการการปลูกป่าเศรษฐกิจอย่างไร และปัจจุบัน       มีความแตกต่างหรือเปลี่ยนแปลงไปอย่างไรบ้าง
1. ความท้าทายของงานฝ่ายไร่มีอะไรบ้าง เช่น การจัดการศัตรูพืชต่างๆ                  ด้วยวิธีธรรมชาติ

1. มีการนำนวัตกรรมมาใช้แก้ไขปัญหางานแมคคาฝ่ายไร่บ้างหรือไม่ และมีวิธีการอย่างไร
1. อะไรคือหัวใจสำคัญของคนทำงานฝ่ายไร่ แล้วทำไมยังต้องทำงานวิจัย                   อยู่อย่างต่อเนื่อง 
1. ในอนาคตหากไม่มีแรงงานคนเก็บแมคคาแล้วจะทำอย่างไรต่อไป และมีการวางแผนไว้อย่างไรบ้าง
13. นายอาและ อ่วยแม (อายุ 51 ปี)
ตำแหน่ง : หัวหน้างานโครงการขยายผลบ้านปางมะหัน
ข้อมูลบุคคล : ชนเผ่าอาข่า เคยเป็นหนึ่งในคนที่ต่อต้านโครงการฯ อดีตอาสาพัฒนา (อสพ.) ซึ่งปัจจุบันเป็นเจ้าหน้าที่มูลนิธิแม่ฟ้าหลวงฯ ดูแลโครงการปางมะหัน
คำถาม : 
1. มาเป็นอสพ.ได้อย่างไร และมีบทบาทหน้าที่ต้องทำอะไรบ้าง และเคยได้รับมอบหมายงานที่รู้สึกว่ายากแต่ทำสำเร็จบ้างหรือไม่ อะไรบ้าง
2. การปลูกป่าแบบปลูกเสริม คืออะไร
3. การบริหารจัดการพื้นที่ในการดูแลป่าที่ปางมะหัน มีความเหมือนหรือแตกต่างจากพื้นที่ดอยตุงและปูนะอย่างไร 
4. มีความคิดเห็นหรือมุมมองต่อการจัดการกฎและระเบียบต่างๆในการบริหารจัดการดูแลป่าอย่างไร
14. นายสำเนียง เจริญสุข (อายุ 49 ปี)
ตำแหน่ง : ผู้จัดการส่วนสวนแม่ฟ้าหลวง
ข้อมูลบุคคล : เริ่มทำงานโครงการพัฒนาดอยตุงฯ ในปี 2535 จนถึงปัจจุบัน
คำถาม : 
1. การทำให้สวนแม่ฟ้าหลวงสวย 365 วัน เบื้องหลังต้องทำอะไรและมีวิธีการอย่างไรบ้าง เช่น การจ้างงาน การเลือกพันธุ์ไม้ การดูแลพันธุ์ไม้ เป็นต้น
2. มีวิธีการเพาะเมล็ด การอนุบาลต้นกล้าที่แปลงของเกษตรกร การปลูกไม้ดอกไม้ประดับในสวนแม่ฟ้าหลวงและสวนพระตำหนักดอยตุง และการดูแลไม้ดอก-        


ไม้ประดับอย่างไร  ที่ทำให้สามารถควบคุมคุณภาพได้ตรงตามแนวทางนโยบายของมูลนิธิฯ
3. ในฐานะที่เคยเป็นนักเรียนทุนคนหนึ่ง มีสิ่งใดที่อยากฝากเป็นข้อคิดสำหรับคนรุ่นหลังที่ได้รับโอกาสทางด้านทุนการศึกษาบ้าง
15. นายอภิสิทธิ์ ปอดอแก้ว (อายุ 48 ปี)
ตำแหน่ง : หัวหน้างานโครงการขยายผลบ้านปูนะ
ข้อมูลบุคคล : ชนเผ่าลาหู่ อดีตอาสาพัฒนา (อสพ.) ซึ่งปัจจุบันเป็นเจ้าหน้าที่มูลนิธิ    แม่ฟ้าหลวงฯ ดูแลโครงการปูนะ
คำถาม :  
1. จากผู้นำศาสนา มาเป็นอสพ.ได้อย่างไร และอสพ.มีบทบาทหน้าที่ต้องทำอะไรบ้าง และเคยได้รับมอบหมายงานที่รู้สึกว่ายากแต่ทำสำเร็จบ้างหรือไม่ อะไรบ้าง
2. การปลูกป่าแบบไม่ปลูก คืออะไร
3. การบริหารจัดการพื้นที่ในการดูแลป่าที่ปูนะ มีความเหมือนหรือแตกต่างจาก     พื้นที่ดอยตุงและปางมะหันอย่างไร 
4. มีความคิดเห็นหรือมุมมองต่อการจัดการกฎและระเบียบต่างๆในการบริหาร   จัดการดูแลป่าอย่างไร
5. ทำไมที่ปูนะจึงมีการยกให้ชาวบ้านเป็นเจ้าของแปลงชาน้ำมัน
  	5.1.2 ผู้นำชุมชน และตัวแทนชาวบ้านที่อาศัยอยู่ในพื้นที่โครงการพัฒนาดอยตุงฯ และพื้นที่ใกล้เคียงตั้งแต่ก่อนเริ่มโครงการจนถึงปัจจุบัน ที่มีประสบการณ์ร่วมในการดำเนินโครงการพัฒนาของมูลนิธิแม่ฟ้าหลวงฯ จำนวน 14 ท่าน                                       
คำถามทั่วไป (สำหรับวิทยากรทุกคน)
ใช้คำถามชุดเดียวกับวิทยากรในข้อ 5.1.1 
คำถามเฉพาะสำหรับวิทยากรที่เป็นผู้นำชุมชน และตัวแทนชาวบ้านทุกคน
1. ช่วยเล่าเรื่องราวชีวิตและอาชีพของตนเองก่อนที่โครงการพัฒนาดอยตุงฯ/มูลนิธิแม่ฟ้าหลวงฯ จะเข้ามา 
2. ทำไมจึงเข้าร่วมกับโครงการพัฒนาดอยตุงฯ/มูลนิธิแม่ฟ้าหลวงฯ 

3. ในความคิดของท่าน ผู้คนและพื้นที่ดอยตุง มีความเปลี่ยนแปลงไปอย่างไรบ้างตั้งแต่   อดีตจนถึงปัจจุบัน
4. ทำไมจึงยังให้ความร่วมมือกับโครงการฯ มาจนถึงปัจจุบันนี้ 
5. มีแผนการ/วิธีการถ่ายทอดองค์ความรู้ให้กับคนรุ่นหลังอย่างไรบ้าง
คำถามเฉพาะสำหรับวิทยากรวิทยากรที่เป็นผู้นำชุมชน และตัวแทนชาวบ้านแต่ละคน
1.  นายอาผ่า อายี (อายุ 73 ปี)
ชนเผ่า : อาข่า
ข้อมูลบุคคล : เป็นชนเผ่าอาข่า อดีตเป็นผู้ใหญ่บ้านบ้านสามัคคีเก่า เห็นการเปลี่ยนแปลงของดอยตุงจากอดีตถึงปัจจุบัน ทั้งเรื่องเศรษฐกิจ สังคม วัฒนธรรมและสิ่งเเวดล้อม
คำถาม : 
1. ชุมชนอาข่ายังคงมีประเพณี วัฒนธรรมอะไรบ้างที่รักษา สืบทอดกันมาจนถึงปัจจุบัน เพราะเหตุใดจึงยังรักษาสิ่งเหล่านี้เอาไว้
2. ความสุขของลุงคืออะไร
2. นายชำนาญ อภิสุนทรกุล (อายุ 71 ปี)
ชนเผ่า : อาข่า
ข้อมูลบุคคล: อาศัยอยู่ที่ดอยตุงตั้งแต่ก่อนโครงการฯ เข้ามา สูบฝิ่นมา 21 ปีและเคยเข้าร่วมโครงการบำบัดยาเสพติด 1,000 วัน 
คำถาม :  
1. ทำไมจึงตัดสินใจเข้าร่วมโครงการบำบัดยาเสพติด 1,000 วัน
2. เมื่อมาอยู่ที่ศูนย์บำบัดยาเสพติด ชีวิตประจำวันเป็นอย่างไรและทำอะไรบ้าง
3. ทำไมเมื่อออกจากศูนย์บำบัดแล้วจึงไม่กลับไปเสพยาเสพติดอีก
4. ปัจจุบันทำอาชีพอะไร หรือทำอะไรบ้างในชีวิตประจำวัน
5. ความสุขของลุงคืออะไร
3. นางคำ ต๋าคำจริง (อายุ 68 ปี) 
    ชนเผ่า : ไทใหญ่
ข้อมูลบุคคล : ชาวบ้านเผ่าไทลื้อที่เคยรับจ้างทำงานนอกพื้นที่ หนึ่งในสมาชิก 10 คนของกลุ่มทอผ้ากลุ่มแรกที่ได้รับการพัฒนาและฝึกอาชีพจากโครงการฯ ปัจจุบันทำงาน


เป็นหัวหน้าแผนกโรงงานทอผ้าที่ศูนย์ผลิตและจำหน่ายงานมือ และเป็นครูสอนงานทอและเย็บผ้าให้กับพนักงานรุ่นใหม่
คำถาม : 
1. ระหว่างการทำงานได้รับการฝึกทักษะและพัฒนาศักยภาพอย่างไรบ้าง 
2. คิดอย่างไรกับการที่ผู้สูงอายุที่เกษียณอายุการทำงาน (อายุเกิน 60 ปี) แล้วยังสามารถมีงานทำที่โครงการพัฒนาดอยตุงฯ ได้
3. ความสุขของป้าคืออะไร
 4.  นายไคซึง แซ่ฮ่อ (อายุ 67 ปี) 
ชนเผ่า : จีนยูนนาน
ข้อมูลบุคคล: ได้รับเลือกเป็นกำนันตำบลแม่ฟ้าหลวงติดต่อกันมา 3 สมัย (12 ปี) เห็นการเปลี่ยนเเปลงบนดอยตุงตั้งแต่อดีตจนปัจจุบัน 
คำถาม : 
1. ได้เรียนรู้อะไรจากการทำงานร่วมกับโครงการฯ บ้าง
2. เมื่อได้เป็นผู้นำ นำหลักการพัฒนาอะไรไปใช้ในการทำงานบ้าง
3. มีเรื่องใดที่อยากบอก อยากฝากถึงผู้นำในพื้นที่อื่นๆ
5. นายสมจิตร วิบูลกิจไพศาล (อายุ 66 ปี)
ชนเผ่า : อาข่า
ข้อมูลบุคคล: อาศัยอยู่ที่ดอยตุงตั้งแต่ก่อนโครงการฯ เข้ามา ได้รับโอกาสจากการพัฒนาของโครงการพัฒนาดอยตุงฯ พัฒนาจากอาชีพรับจ้างปลูกกาแฟมาเป็นเจ้าของไร่กาแฟและเรียนรู้จากการลงมือทำ ปัจจุบันเป็นเกษตรกรดีเด่นทำกาแฟคุณภาพส่งให้          กับดอยตุง
คำถาม : 
1. เริ่มต้นปลูกกาแฟได้อย่างไร     
2. ทำอย่างไรจึงได้เป็นเกษตรกรตัวอย่าง มีวิธีการดูแลแปลงกาแฟอย่างไรบ้าง
3. ความสุขของลุงคืออะไร
6. นายวิชิต วิเศษทรัพย์เกษม (อายุ 65 ปี)
    ชนเผ่า : อาข่า

ข้อมูลบุคคล : เคยเป็นพนักงานสวนรุกขชาติแม่ฟ้าหลวง เห็นความเปลี่ยนเเปลง      ด้านเศรษฐกิจ สังคม และสิ่งแวดล้อมของดอยตุงมาตั้งแต่ก่อนโครงการฯ เข้ามาดำเนินงานพัฒนาจนถึงปัจจุบัน 
คำถาม : ไม่มีคำถามเฉพาะ
7. นางเพ็ญนี พรหมบุตร (อายุ 63 ปี)
ชนเผ่า : ไทใหญ่
ข้อมูลบุคคล : ลูกสาวคนโตของครอบครัวที่อพยพมาจากประเทศเพื่อนบ้าน ทำธุรกิจค้าอาวุธให้กับกองกำลังในพื้นที่ดอยตุงก่อนโครงการฯเข้ามา เคยช่วยพ่อนับลูกปืนขาย   หลังโครงการฯ เข้ามาครอบครัวได้เลิกอาชีพผิดกฎหมาย เคยเป็นผู้ช่วยผู้ใหญ่บ้านปางพระราชทาน และทำเกษตรพอเพียงบนพื้นที่ที่โครงการพัฒนาดอยตุงฯจัดสรรให้
คำถาม : 
1. ในอดีตสถานการณ์กองคาราวานและการค้าขายอาวุธสงครามเป็นอย่างไรบ้าง : ช่วยเล่าเรื่องราวบรรยากาศโดยรวม / การติดต่อสื่อสารระหว่างกองกำลังที่ใช้    รหัสมอสมีวิธีการอย่างไร / ค้าขายสินค้าอื่นๆ นอกเหนือจากอาวุธสงครามมีอะไรอีกบ้างหรือไม่
2. บทบาทของผู้หญิงในอดีตกับปัจจุบัน มีความเหมือนหรือเปลี่ยนแปลงไปอย่างไรบ้าง
3. บทบาทการเป็นผู้นำหญิงในปัจจุบันเป็นอย่างไร
4. ความสุขของป้าคืออะไร
8. นางจินตนา นาควิเชตร (อายุ 63 ปี)
ชนเผ่า : ไทใหญ่
ข้อมูลบุคคล: อดีตอาสาโครงการพัฒนาดอยตุงฯ และต่อมาได้รับเลือกเป็นผู้ใหญ่บ้านห้วยน้ำขุ่น 
คำถาม : 
1. มาเป็นอาสาคพต.ได้อย่างไร และมีบทบาทหน้าที่ต้องทำมีอะไรบ้าง และเคยได้รับมอบหมายงานที่รู้สึกว่ายากแต่ทำสำเร็จหรือไม่ อะไรบ้าง
2. ได้เรียนรู้อะไรจากการทำงานร่วมกับโครงการฯ บ้าง
3. เมื่อได้เป็นผู้นำ ได้นำหลักการพัฒนาอะไรไปใช้ในการทำงานบ้าง

4. การเป็นผู้นำที่ดีคืออะไร ทำอย่างไรจึงได้รับการยอมรับจากผู้นำทุกหมู่บ้าน
5. โครงการหรือกิจกรรมพัฒนาชุมชนที่ท่านได้ริเริ่มและภาคภูมิใจที่สุดคืออะไร ส่งผลดีต่อชุมชนอย่างไรบ้าง
6. บทบาทของผู้หญิงในอดีตกับปัจจุบัน มีความเหมือนหรือเปลี่ยนแปลงไปอย่างไรบ้าง
7. ในปัจจุบัน บทบาทการเป็นผู้นำหญิงที่เข้มแข็งเป็นอย่างไร
8. มีเรื่องใดที่อยากบอก อยากฝากถึงผู้นำในพื้นที่อื่นๆ
9. นายชาญชัย จิราวัฒนาการ (อายุ 62 ปี) 
ชนเผ่า : จีนยูนนาน
ข้อมูลบุคคล : เติบโตที่ดอยตุงตั้งแต่ก่อนโครงการฯ เข้ามา อาศัยอยู่ที่หมู่บ้านห้วยไร่สามัคคีซึ่งเป็นหมู่บ้านที่ตั้งโดยกองพล 93 เห็นปัญหายาเสพติด กองกำลังและการค้าอาวุธบนดอยตุงในอดีต
คำถาม : 
1. ช่วยเล่าเรื่องราวการรับจ้างขนส่งของผิดกฎหมายในอดีต
2. ตอนที่โครงการฯ เข้ามาดำเนินงานพัฒนา ทำไมจึงไม่ย้ายไปอยู่ที่อื่น ทำไมยังคงอาศัยอยู่บนพื้นที่ดอยตุง
3. ความสุขของลุงคืออะไร
10.นางเครือวัลย์ กาบุญค้ำ (อายุ 60 ปี)
    ชนเผ่า : คนไทย
ข้อมูลบุคคล :  เริ่มทำงานกับโครงการครั้งแรกโดยเป็นลูกจ้างของหน่วยการต้นน้ำที่ 31 ตั้งแต่อายุ 14 ปี พัฒนานตนเองอย่างต่อเนื่องจนได้เป็นหัวหน้างาน
คำถาม : 
1. จากที่เคยทำอาชีพรับจ้างทั่วไป อะไรเป็นจุดเปลี่ยนที่ทำให้ตัดสินใจมาเป็นแม่ครัวทำอาหารให้กับโครงการฯ 
2. ในฐานะการแม่ครัวทำอาหารมีส่วนช่วยสนับสนุนงานพัฒนาได้อย่างไร หรืองานที่ทำช่วยสนับสนุนการจ้างงานคนให้มีอาชีพได้อย่างไร
11.นายวีรชิต วรัญชิตกูล (อายุ 58 ปี) 
ชนเผ่า : จีนยูนนาน

ข้อมูลบุคคล : อดีตอาสาโครงการพัฒนาดอยตุงฯ  เคยเป็นนายยก อบต. แม่ฟ้าหลวงมาหลายสมัย (ปัจจุบันรักษาการตำแหน่งนายกอบต.แม่ฟ้าหลวง) นำเอาหลักคำสอนและ
ประสบการณ์การทำงานกับโครงการมาปรับใช้ในการเป็นผู้นำในพื้นที่ มีแนวคิดในการบริหารจัดการ อบต. ที่แตกต่างจาก อบต. อื่นๆ ในประเทศไทย โดยเฉพาะเรื่องการ
ทำงานจากล่างขึ้นบน การทำงานร่วมกับโครงการ การจัดสรรงบประมาณตามความสำคัญและจำเป็น รวมถึงการสร้างความสมานฉันท์ระหว่างชนเผ่าที่มี             ความหลากหลายบนดอยตุง
คำถาม : 
1. มาเป็นอาสาคพต.ได้อย่างไร และมีบทบาทหน้าที่ต้องทำมีอะไรบ้าง และเคยได้รับมอบหมายงานที่รู้สึกว่ายากแต่ทำสำเร็จหรือไม่ อะไรบ้าง
2. ได้เรียนรู้อะไรจากการทำงานร่วมกับโครงการฯ บ้าง
3. เมื่อได้เป็นผู้นำ นำหลักการพัฒนาอะไรไปใช้ในการทำงานบ้าง
4. องค์การบริหารส่วนตำบลแม่ฟ้าหลวง ต่างจากองค์การบริหารส่วนตำบล ที่อื่นๆอย่างไร
5. ความประทับใจในฐานะผู้นำที่เห็นการเปลี่ยนแปลงของพื้นที่มีอะไรบ้าง
6. มองเห็นอนาคตของดอยตุงอย่างไร
7. การพัฒนาดอยตุงระยะต่อไปควรให้ความสำคัญกับเรื่องใด เพราะอะไร
8. มีเรื่องใดที่อยากบอก อยากฝากถึงผู้นำในพื้นที่อื่นๆ
12. นายพิชัย อภิสุนทรกุล (อายุ 55 ปี) 
ชนเผ่า : อาข่า 
ข้อมูลบุคคล : เริ่มทำงานกับโครงการพัฒนาดอยตุงฯ ในตำแหน่งพนักงานรายวัน    ดูแลแปลงไม้ดอกนวุติ ไซต์ 1 และแปลงกาแฟ ภายหลังทางโครงการฯ ได้ส่งเสริมให้ชาวบ้านมีอาชีพเป็นของตนเอง จากลูกจ้างที่มีประสบการณ์ดูแลและปลูกกาแฟอยู่แล้ว นายพิชัยจึงผันตนเองเป็นเกษตรกรเจ้าของแปลงดอกไม้และไร่กาแฟ ส่งไม้ดอกไม้ประดับและเมล็ดกาแฟขายให้กับโครงการฯ ปัจจุบันเป็นผู้ใหญ่บ้านอาข่าป่ากล้วย
คำถาม : 
1. ได้เรียนรู้อะไรจากการทำงานร่วมกับโครงการฯ บ้าง

2. ช่วงแรกที่โครงการฯ เปิดรับสมัครเกษตรกร ชาวบ้านรู้สึกอย่างไร และอะไรเป็นสิ่งที่ทำให้ตัดสินใจเข้าร่วมสมัครเป็นกลุ่มเกษตรกร
3. การทำงานเริ่มแรกของกลุ่มเกษตรกรเป็นอย่างไร ทำอะไรกันบ้าง
4. วางแผนการพัฒนาแปลงเพาะกล้าไม้ดอกและไร่กาแฟในอนาคตไว้อย่างไร 
13. นางมยุรา สิสาวงศกรกุล (อายุ 54 ปี)
ชนเผ่า : อาข่า
ข้อมูลบุคคล : เป็นชนเผ่าอาข่าแต่งงานกับชนเผ่าลาหู่ มีโอกาสเรียนหนังสือจาก           มิชชันนารีที่มาเผยแพร่ศาสนาในหมู่บ้าน นับเป็นผู้หญิงกลุ่มแรกๆ ที่สามารถอ่านและเขียนภาษาไทยได้ เมื่อโครงการพัฒนาดอยตุงฯ เข้ามาได้รับเลือกให้เป็นอาสาคพต.     จึงเป็นจุดเริ่มต้นของการทำงานเพื่อสังคม และเคยดำรงตำแหน่งสมาชิกอบต.บ้าน      ขาแหย่ง ปัจจุบันดำรงตำแหน่งประธานกลุ่มหัตถกรรมบ้านขาเเหย่งและผู้ช่วยผู้ใหญ่บ้านขาแหย่ง
คำถาม :
1. มาเป็น อสพ. ได้อย่างไร และมีบทบาทหน้าที่ต้องทำมีอะไรบ้าง และเคยได้รับมอบหมายงานที่รู้สึกว่ายากแต่ทำสำเร็จหรือไม่ อะไรบ้าง
2. ได้เรียนรู้อะไรจากการทำงานร่วมกับโครงการฯ บ้าง
3. เมื่อได้เป็นผู้นำ นำหลักการพัฒนาอะไรไปใช้ในการทำงานบ้าง
4. บทบาทและความเท่าเทียมกันระหว่างเพศหญิง และเพศชายในสังคมชนเผ่าจากอดีตจนถึงปัจจุบันเป็นอย่างไร
5. การทำงานเริ่มแรกของกลุ่มหัตถกรรมเป็นอย่างไร ทำอะไรกันบ้าง
6. โครงการฯ ได้นำงานหัตถกรรมดอยตุงไปให้ชาวบ้านทำในหมู่บ้านหลายชิ้น มีวิธีการทำงานร่วมกันอย่างไร 
7. การพัฒนา/ออกแบบ และคุณภาพของสินค้า มีความสำคัญอย่างไรและมีวิธีการทำอย่างไรบ้าง
14. นายทรงกลด อภิสุนทรกุล (อายุ 48 ปี)
ชนเผ่า : อาข่า




ข้อมูลบุคคล : เกิดที่ประเทศเมียนมาและย้ายถิ่นฐานมาอาศัยอยู่ที่หมู่บ้านอาข่าป่ากล้วยเดิมซึ่งในปัจจุบันคือ สวนแม่ฟ้าหลวง ปัจจุบันเป็นเกษตรกรทำไร่กาแฟและโกโก้ เป็นผู้ก่อตั้งกลุ่มธุรกิจชุมชนผู้ปลูกและแปรรูปกาแฟแบรนด์อาข่าป่ากล้วย
คำถาม : 
1. ทำไมจึงปลูกกาแฟ 
2. ได้รับองค์ความรู้เรื่องการปลูก ดูแลและกระบวนการแปรรูปกาแฟอะไรบ้างจากโครงการฯ 
3. [bookmark: _GoBack]ทำไมจึงตั้งกลุ่มธุรกิจชุมชนขึ้นมา ใช้เงินทุนจากไหน มีสมาชิกกี่คน บริหารจัดการอย่างไร 
4. กลุ่มธุรกิจนี้สร้างประโยชน์ให้กับชุมชนอย่างไรบ้าง
15. นายประเสริฐ คำลือ (อายุ 43 ปี) 
ชนเผ่า : ไทยลื้อ
ข้อมูลบุคคล : เป็นคนในพื้นที่เกิดและเติบโตมากับดอยตุง เห็นการเปลี่ยนแปลงในพื้นที่ในมิติต่างๆ ปัจจุบันประกอบอาชีพทำไร่ชาอู่หลง บนพื้นที่ 4,000 ไร่ และดำรงตำแหน่งรองประธานสภาตำบลแม่ฟ้าหลวง สำหรับการทำงานช่วยเหลือสังคม เริ่มเข้ามาทำตั้งแต่ปี 2547 
คำถาม : 

	5.1.3 บุคลากรของส่วนงานที่เกี่ยวข้องที่มีความเชี่ยวชาญและ/หรือเคยร่วมการดำเนินงานพัฒนากับมูลนิธิแม่ฟ้าหลวงฯ ในประเด็นต่างๆ จำนวน 3 ท่าน                                                  
คำถามทั่วไป (สำหรับวิทยากรทุกคน)
ใช้คำถามชุดเดียวกับวิทยากรในข้อ 5.1.1 
คำถามเฉพาะสำหรับบุคลากรของส่วนงานที่เกี่ยวข้องทุกคน
· มุมมองของท่านในขณะนี้ต่อโครงการพัฒนาดอยตุงฯ เป็นอย่างไร
คำถามเฉพาะสำหรับวิทยากรที่เป็นบุคลากรของส่วนงานที่เกี่ยวข้องแต่ละคน
1. ดร.ฤกษ์ ศยามานนท์ (อายุ 88 ปี)
ตำแหน่งปัจจุบัน : (เดิมเป็นอธิบดีกรมวิชาการเกษตรกาแฟ+แมคคา) ที่ปรึกษามูลนิธิ แม่ฟ้าหลวงฯ
ข้อมูลบุคคล: อดีตอธิบดีกรมวิชาการเกษตรที่นำเอาความรู้ด้านการปลูกพืชมูลค่าสูงเข้ามาเป็นพืชทางเลือกในพื้นที่ดอยตุง เคยตำรงตำแหน่งเป็นรองผู้อำนวยการโครงการพัฒนาดอยตุงฯ



คำถาม : 
1. ทำไมจึงเลือกแมคคาเดเมียและกาแฟเป็นพันธุ์ไม้ป่าเศรษฐกิจของโครงการพัฒนาดอยตุงฯ
2. ทำไมดอยตุงต้องทำเรื่องมาตรฐานของการเกษตร และสิ่งบ่งชี้ทางภูมิศาสตร์ (Geographical Indications หรือ GI)
3. โครงการพัฒนาหญ้าแฝกที่ดอยตุงมีความเป็นมาอย่างไร
4. การดำเนินโครงการศูนย์บำบัดผาหมี เมื่อปี 2535 เริ่มได้อย่างไร เป็นอย่างไร        มีความยาก-ง่าย ปัญหา-อุปสรรคอย่างไรบ้าง 
5. สิ่งที่ประทับใจ/ความภูมิใจที่ได้ทำงานร่วมกับโครงการพัฒนาดอยตุงฯ ได้แก่เรื่องอะไรบ้าง
2. นายดำรงค์ พิเดช (อายุ 69 ปี)
ตำแหน่งปัจจุบัน : อดีตอธิบดีกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม (ทส.) และอดีตหัวหน้าหน่วยป่าไม้ ต้นน้ำ 31
ข้อมูลบุคคล: เคยปฏิบัติหน้าที่เป็นข้าราชการกรมป่าไม้ในพื้นที่ เป็นผู้เสนอให้        ม.ร.ว. ดิศนัดดดา ดิศกุล มาดอยตุงตรงบริเวณพื้นที่ตีนดอย เพื่อดูว่าจะสามารถใช้พื้นที่ในความดูแลของกรมป่าไม้ทำประโยชน์ด้านใดได้บ้าง แต่สำนักงานหน่วยงานตั้งอยู่ที่ต้นน้ำ 31 จึงได้เชิญให้ ม.ร.ว. ดิศนัดดดา ไปเยี่ยมชมสำนักงานด้วย ต่อมาม.ร.ว. ดิศนัดดดา 
จึงทูลเสนอสมเด็จย่าให้ทรงพิจารณาใช้พื้นที่บนดอยตุงในการสร้างพระตำหนักและ   ทรงงาน
คำถาม : 
1. ในช่วงแรกของโครงการพัฒนาดอยตุงฯ รูปแบบการทำงานของกระทรวง        ทบวงกรมต่างๆ เป็นอย่างไร โครงการฯ ทำงานร่วมกันระหว่าง 35 กรม 6 กระทรวงอย่างไร
2. สิ่งที่ประทับใจ/ความภูมิใจที่ได้ทำงานร่วมกับโครงการพัฒนาดอยตุงฯ ได้แก่เรื่องอะไรบ้าง
3. นายบุญชอบ สุทธมนัสวงษ์ (อายุ 57 ปี)
ตำแหน่งปัจจุบัน : หัวหน้าผู้ตรวจราชการกระทรวงทรัพยากรธรรมชาติและสิ่งแวดล้อม


ข้อมูลบุคคล: ขณะเริ่มโครงการพัฒนาดอยตุงฯ ปฏิบัติหน้าที่เป็นปลัดอำเภอ               มีส่วนสำคัญในการเชื่อมประสานงานโครงการฯ ราชการ และชุมชน รวมถึงการอบรมอสพ. เป็นผู้จัดการส่วนพัฒนาสังคมคนแรก และมีบทบาทสำคัญในการดำเนินการและให้คำปรึกษาเรื่องการขออนุญาตใช้พื้นที่จากกรมป่าไม้ดำเนินโครงการ
คำถาม : 
1. ในการดำเนินงานพัฒนาช่วงเริ่มก่อตั้งโครงการพัฒนาดอยตุงฯ มีวิธีการทำงานอย่างไร เช่น การสำรวจข้อมูล การกำหนดพื้นที่โครงการ เป็นต้น
2. วิธีการการทำงานบูรณาการร่วมกับหน่วยงานต่างๆ และกับชุมชนที่ดอยตุงเป็นอย่างไร
3. การทำงานกับโครงการพัฒนาดอยตุงฯ แตกต่างจากที่อื่นอย่างไร อะไรคือปัจจัยความสำเร็จของการทำงานของโครงการพัฒนาดอยตุงฯ
4. สิ่งที่ประทับใจ/ความภูมิใจที่ได้ทำงานร่วมกับโครงการพัฒนาดอยตุงฯ ได้แก่เรื่องอะไรบ้าง
5.2 การจัดทำแนวคิด/เนื้อหา
5.2.1 ผู้รับจ้างต้องวางแผน กำหนดหลักการ แนวคิด (Main Theme) และนำเสนอ รายละเอียดรูปแบบ กระบวนการ เทคนิค ขั้นตอนการผลิต โดยจัดทำแนวคิดการ  นำเสนอรูปแบบ Key Visual และ Art Direction ต่างๆ พร้อมบท (Story Board)    การลำดับเนื้อหาและภาพประกอบให้สอดคล้องเป็นไปในทิศทางเดียวกันตามขอบเขตการดำเนินงานข้อ 5.1 ให้มูลนิธิแม่ฟ้าหลวงฯ พิจารณาเห็นชอบก่อนดำเนินการวาง  แผนผลิต
5.2.2 ผู้รับจ้างต้องจัดทีมงานที่มีประสบการณ์ด้านการเขียนบทความ หรือสารคดี หรือเอกสารอื่นใดด้านงานพัฒนา เพื่อทำหน้าที่สัมภาษณ์บุคคลตามที่ผู้ว่าจ้างกำหนด และเรียบเรียงเขียนเป็นบทสัมภาษณ์ในการผลิตสื่อวีดิทัศน์
5.2.3 ผู้รับจ้างต้องประชุมร่วมกับมูลนิธิแม่ฟ้าหลวงฯ เพื่อนำเสนอประเด็น และรายละเอียดในการสัมภาษณ์ พร้อมกับจัดทำเป็นบทสัมภาษณ์ และรวบรวมภาพประกอบต่างๆ        ในการถ่ายทำ ให้กับมูลนิธิแม่ฟ้าหลวงฯ เป็นผู้อนุมัติก่อนทุกชิ้นงาน 


5.2.4 เมื่อได้รับความเห็นชอบจากผู้มีอำนาจตัดสินใจของมูลนิธิแม่ฟ้าหลวง ในแนวคิดและรายละเอียดบทสัมภาษณ์ การลำดับภาพ การเล่าเรื่อง ผู้รับจ้างจะต้องดำเนินการถ่ายทำและผลิตวีดิทัศน์พร้อมเผยแพร่ให้แล้วเสร็จ ตามกำหนดเวลา
5.3 การออกแบบและผลิตสื่อมัลติมีเดีย
5.3.1 จัดทำสื่อวีดิทัศน์ในรูปแบบที่น่าสนใจ ทั้งจากการถ่ายทำ/ Information Graphic / 
Motion Graphic / Animation / การหาภาพประกอบทั้งภาพนิ่งและวิดีโอ /          การตัดต่อ / อื่นๆ (การใช้ Stock shot ในเรื่อง ต้องไม่ใช้ภาพซ้ำโดยไม่มีความจำเป็น) 
โดยให้มีความสวยงาม ทันสมัย เข้าใจง่าย สอดรับกับเนื้อหาและภาพประกอบด้วยเทคนิคที่ทันสมัยในระบบดิจิตอล ความละเอียดสูง Full HD (Full High Definition)     
พร้อมบันทึกเสียงบรรยายประกอบด้วยระบบดิจิตอลที่ทันสมัย และเทคนิคอื่นที่สวยงาม เพื่อให้สื่อความหมายได้ดีมาประกอบ เกิดความน่าสนใจ ทันสมัยและเข้าใจง่าย  
รวมทั้งต้องตัดต่อภาพและบันทึกเสียงที่มีเทคนิคที่น่าสนใจ คมชัด ถูกต้องสมบูรณ์     โดยต้องจัดทำในรูปแบบ .MPEG-4 / .AVI / .WMV / .FLV / .MOV เป็นอย่างน้อย   ทั้งนี้ต้องจัดเตรียมอุปกรณ์ที่รองรับการบันทึกภาพนิ่งและภาพวีดิทัศน์ แบบความคมชัดสูง (Full HD) รวมทั้งจัดเตรียมระบบไฟ เทคนิค และอุปกรณ์ต่างๆ ในการถ่ายทำอย่าง
เหมาะสม
5.3.2 จัดหาผู้บรรยายมืออาชีพที่มีน้ำเสียงไพเราะ และออกเสียงอักขระได้ถูกต้องชัดเจน     ทั้งเสียงภาษาไทยและภาษาอังกฤษ โดยต้องได้รับความเห็นชอบจากเจ้าหน้าที่มูลนิธิ  แม่ฟ้าหลวงฯ ก่อนการทำการบันทึกเสียง
5.3.3 จัดทำคำบรรยายในรูปแบบ 2 ภาษา คือ ภาษาไทย และภาษาอังกฤษ ด้านล่างใน     
วีดิทัศน์ตลอดทุกชิ้นงาน
5.3.4 ในการจัดทำวีดิทัศน์ ผสมผสานเสียงดนตรีประกอบเสียงบรรยายที่มีความเหมาะสมกลมกลืนและสอดรับกัน จัดทำ Title และ End Credit ของสื่อมัลติมีเดีย (รวมชื่อ / ตราสัญลักษณ์มูลนิธิแม่ฟ้าหลวง ในพระบรมราชูปถัมภ์ ช่วงท้าย) กรณีใช้เพลง / ดนตรีประกอบ ต้องถูกต้องตามลิขสิทธิ์ รวมทั้งดำเนินการ/คัดเลือกผู้บรรยาย (Voice over) จัดทำ / จัดหาภาพประกอบ / กราฟฟิกองค์ประกอบต่างๆ ในการผลิต เพื่อให้งานสมบูรณ์และเป็นไปตามวัตถุประสงค์ที่กำหนด 

5.3.5 ในการผลิตวีดิทัศน์นี้ ต้องอยู่ภายใต้การกำกับดูแลของมูลนิธิแม่ฟ้าหลวงฯ และผลิตตามบทวีดิทัศน์ การเปลี่ยนแปลงใดๆ ในการผลิต ต้องได้รับการเห็นชอบจากมูลนิธิ           แม่ฟ้าหลวงฯ
5.3.6 บทและสื่อวีดิทัศน์ที่ผลิต ทุกเรื่องต้องผ่านการตรวจสอบความถูกต้องจากมูลนิธิ        แม่ฟ้าหลวงฯ ทั้งหมด โดยในการตรวจพิจารณารายการวีดิทัศน์ ต้องส่งบทวีดิทัศน์เรื่องนั้นๆมาด้วยทุกครั้ง
5.3.7 ผู้รับจ้างจะต้องแต่งตั้ง Producer หลักเพื่อทำหน้าที่เป็นผู้ประสานงานในการผลิต      วีดิทัศน์ระหว่างมูลนิธิแม่ฟ้าหลวงฯ กับผู้รับจ้าง โดยจะต้องส่งทีมงานที่รับผิดชอบ    การผลิตมาร่วมประชุมพิจารณาทุกครั้ง
5.3.8 จัดหาและจัดเตรียมช่างแต่งหน้า-ทำผม (Mekeup Artist) หรือสไตลิสต์ (Stylist)        ในการดูแลความเรียบร้อยของผู้ถูกสัมภาษณ์ เพื่อภาพลักษณ์ที่ดีในการเผยแพร่วีดิทัศน์สู่สาธารณชน หากจำเป็น
5.3.9 ในการผลิตรายการ ทั้งบทวีดิทัศน์ ภาพ เสียง กราฟิก หรือ เอนิเมชั่น อื่นๆ ที่ปรากฏในรายการวีดิทัศน์ ต้องให้มูลนิธิแม่ฟ้าหลวงฯ เห็นชอบก่อนที่จะทำเป็น Master วีดิทัศน์
ต่างๆ และมูลนิธิแม่ฟ้าหลวงฯ มีสิทธิ์ในการสั่งให้ถ่ายทำใหม่หรือผลิตวีดิทัศน์ใหม่ได้    ในกรณีที่ไม่ถูกต้องหรือการนำเสนอภาพและเสียงและอื่นๆ ไม่เหมาะสม
5.3.10 ในการลงพื้นที่เพื่อถ่ายทำวีดิทัศน์ ณ โครงการพัฒนาดอยตุงฯ มูลนิธิแม่ฟ้าหลวงฯ     เป็นผู้ประสานงานวิทยากรอาวุโสและยินดีรับผิดชอบค่าใช้จ่ายเดินทางในพื้นที่และที่พักดอยตุงลอด์จของผู้รับจ้างผลิตสื่อวีดิทัศน์ และร่วมลงพื้นที่เพื่อให้งานผลิตสื่อวีดิทัศน์บรรลุวัตถุประสงค์ของโครงการ
6. การวัดความสำเร็จของงาน
		งานต้องสำเร็จตามเป้าหมาย ภายในระยะเวลาที่กำหนด 4 เดือน ตามรายละเอียดงานที่ยืนยันโดยมูลนิธิแม่ฟ้าหลวงฯ
7. ความรับผิดชอบต่อความเสียหายที่เกิดขึ้น
วีดิทัศน์ เอกสาร ภาพถ่าย ฐานข้อมูล และผลงานทั้งหมดที่เกิดขึ้นจากโครงการนี้ ที่ผู้รับจ้างได้ดำเนินการจัดทำให้กับมูลนิธิแม่ฟ้าหลวงฯ ตามสัญญาถือเป็นกรรมสิทธิ์ของมูลนิธิแม่ฟ้าหลวงฯ ไม่อนุญาต

ให้นำไปเผยแพร่ โดยผู้รับจ้างจะต้องไม่ส่งมอบข้อมูล เอกสารที่ได้จากการดำเนินงานให้แก่ผู้ใด โดยไม่ได้รับความยินยอมจากมูลนิธิแม่ฟ้าหลวงฯ
8. สิ่งที่ต้องส่งมอบ
8.1 ส่งมอบต้นฉบับวีดิทัศน์ตามรายละเอียดตามขอบเขตการดำเนินงานข้อ 5 ที่ผลิตเสร็จสมบูรณ์แล้ว โดยบันทึกลง External Hard Disk ในรูปแบบข้อมูลไฟล์ .MPEG-4 / .AVI / .WMV / .FLV / .MOV
8.2 ส่งมอบ Footage / คำโปรย / คำบรรยาย / เอกสารบันทึกบทสัมภาษณ์ (ถอดเทป) โดยละเอียดที่มีประเด็นคำถาม – คำตอบครบถ้วน และไฟล์ต่างๆที่เกี่ยวข้องทั้งหมดที่ใช้ในการผลิตวีดิทัศน์ให้กับส่วนมหาวิทยาลัยที่มีชีวิต มูลนิธิแม่ฟ้าหลวง ในพระบรมราชูปถัมภ์ โดยบรรจุไฟล์ทั้งหมดลง External Hard Disk
9. ระยะเวลาดำเนินการ
	เดือนมิถุนายน – เดือนกันยายน พ.ศ.2564 รวมระยะเวลา 4 เดือน
10. งบประมาณ 
1,300,000 บาท (หนึ่งล้านสามแสนบาทถ้วน) รวมภาษีมูลค่าเพิ่ม
การติดต่อ 
ศูนย์พัฒนาและเผยแพร่องค์ความรู้ 
มูลนิธิแม่ฟ้าหลวง ในพระบรมราชูปถัมภ์
เลขที่ 1875/1 ถนนพระราม 4 แขวงลุมพินี เขตปทุมวัน กทม. 10330
โทรศัพท์ +662 252 7114 Ext.321 โทรสาร +662 254 1665
เว็บไซต์ www.maefahluang.org

Project Timeline

1 2 3 4 1 2 3 4 1 2 3 4 1 2 3 4 1 2 3 4 1 2 3 4

1 กำหนดแนวคิด แผนการดำเนินงาน โครงเรื่อง

2 จัดทำสื่อวีดิทัศน์สัมภาษณ์เชิงลึกวิทยากรอาวุโส

2.1 

จัดทำเนื้อหา

2.2 

ออกแบบ ถ่ายทำ ตัดต่อ

3 ตรวจรับวีดิทัศน์

4 ส่งมอบวีดิทัศน์

Q3 /2021 Q4/2021

No. Detail

Jun Jul Aug Sep Apr May

